Tetiaroa
Tetiaroa isch en Atoll im Pazifik, wo 42 km nördlig vo Tahiti lit. Es bestoot us 13 Äinzelinsle, wo sich um d Lagune grubbiere. Die ganzi Landflechi vom Atoll isch öbbe 6 km² grooss. Tetiaroa ghöört geografisch zu de Insle über em Wind (franzöösisch: Îles du Vent) vo de Gsellschaftsinsle, administrativ zelt s zu Franzöösisch-Polynesie und dört zur Gmäind Arue uf Tahiti. S Dorf Tetiroa und e Landbaan lige im Nordoste vo dr Insle Onetahi. 

1904 het die kööniglichi Familie vo Tahiti d Insle em Zaanarzt Johnston Walter Williams vermacht. Bis 1965 het si e baar Mol iire Bsitzer gwäggslet. Wo dr Spiilfilm Meuterei auf der Bounty in däm Joor fertig dräit worde isch, het dr Marlon Brando d Insle für 99 Joor pachdet.

Weblingg 

 Tetiaroa uf NASA Earth Observatory (änglisch)
 Tetiaroa uf Tamburello Magazin (dütsch)

Gsellschaftsinsle
Inselgruppe
Insle (Pazifische Ozean)
Insle in Australie und Ozeanie
Atoll